Document ID: /roh_data/filtered/fineweb-2-filterrobots_roh.jsonl.gz/56192

Las autoritads svizras online
D'in concubinat discurran ins, sche duas persunas vivan ensemen senza attest da matrimoni. Tgi che viva en in concubinat, na giauda betg la medema protecziun sociala e giuridica sco in pèr maridà. Cun in contract da concubinat pudais Vus dentant As segirar.
Perquai ch'il concubinat n'è betg reglà tras leschas, na vegnan ils partenaris da concubinat betg tractads giuridicamain sco conjugals, mabain per gronda part sco persunas singulas.
Perquai ch'il concubinat n'è betg reglà tras leschas, na vegnan ils partenaris da concubinat betg tractads giuridicamain sco conjugals, mabain per gronda part sco persunas singulas.
Er per l'acquist d'ina naziunalitad n'ha il concubinat nagina influenza.
La AVS vegn reglada individualmain per mintga partenari da concubinat. Tgi che na va betg a lavurar, po pajar l'uschenumnà import minimal da la AVS. Ulteriuras infurmaziuns davart las largias tar las contribuziuns da la AVS chattais
Sch'ils partenaris sa separan in da l'auter, n'han els in vers l'auter nagin dretg ch'ils dabuns tar la cassa da pensiun e da la AVS vegnian cumpensads.
I dat differentas furmas da proprietad: proprietad exclusiva, proprietad en condomini e proprietad cuminaivla. La proprietad vegn repartida sin ils dus partenaris tenor la participaziun finanziala ed inscritta en il register funsil. Avant la cumpra fai senn da reglar en scrit, tgi che sto bandunar il dachasa cuminaivel en cas d'ina separaziun.
Tgi che viva en in concubinat, vegn suttamess a la taglia sco persuna singula. Tuts dus partenaris survegnan atgnas decleraziuns da taglia.
Sch'ils geniturs n'èn betg maridads in cun l'auter e sch'els vulan exequir cuminaivlamain la tgira genituriala, ston els dar giu cuminaivlamain ina decleraziun respectiva en scrit. Per che la tgira genituriala cuminaivla possia vegnir installada, ston ils geniturs declerar ch'els:
Questa decleraziun po vegnir consegnada cuminaivlamain ubain en l'uffizi da stadi civil ensemen cun la renconuschientscha d'uffants ubain separadamain a l'autoritad per la protecziun d'uffants.
Tenor il dretg d’adopziun revedì, ch’è entrà en vigur il 1. da schaner 2018, po ina persuna adoptar l’uffant da sia partenaria u da ses partenari. Infurmaziuns pli detagliadas chattais Vus qua: Co poss jau adoptar l'uffant da la partenaria / dal partenari?
Il partenadi registrà è mo pussaivel per pèrs da la medema schlattaina. Pèrs eterosexuals che na vulan betg maridar resp. pèrs omosexuals che na vulan betg laschar inscriver lur partenadi, che vulessan dentant avair tschertas segirezzas giuridicas, pon far in contract da concubinat.
Il contract da concubinat n'è betg reglà tras leschas. Igl è raschunaivel da far ina cunvegna en scrit. Quella na sto betg vegnir documentada uffizialmain d'in notar, nun ch'ella cuntegnia er disposiziuns dal dretg d'ierta.
I fa senn da reglar ils suandants puncts: